b'\n_START_ARTICLE_\nSoHo (australialainen televisiokanava)\n_START_PARAGRAPH_\nSoHo oli australialainen television maksukanava, joka l\xc3\xa4hetti ohjelmia kaapeli- ja satelliittiverkossa. Kanava aloitti l\xc3\xa4hetykset vuonna 1995 nimell\xc3\xa4 W, mutta elokuussa 2012 kanava lanseerattiin uudelleen nimell\xc3\xa4 SoHo. Kanavan omisti australialainen Foxtel. Kanava lopetettiin lokakuussa 2016, ja sen tilalle lanseerattiin Foxtelin uusi Binge-kanava._NEWLINE_Kanavan omia ohjelmia olivat draamasarjat Wentworth ja Kotiin takaisin (kolmannesta kaudesta l\xc3\xa4htien). N\xc3\xa4m\xc3\xa4 ja useat muut kanavan ohjelmat siirrettiin saman yrityksen Showcase-kanavalle.'